[{"text_idx": "#000000", "text": "To\u0308o\u0308andjad pakuvad kaugto\u0308o\u0308d va\u0308hem kui soovitakse"}, {"text_idx": "#000001", "text": "Kaugto\u0308o\u0308 hu\u0308briidlahendus on endiselt to\u0308o\u0308tajate eelistatuim variant: pea pooled to\u0308o\u0308ealised inimesed soovivad to\u0308o\u0308tada pooled pa\u0308evad kodust ning pooled to\u0308o\u0308andja juurest kontorist. Kahjuks reaalsuses to\u0308o\u0308tab sellise korraldusega vaid ku\u0308mnendik to\u0308o\u0308tajatest."}, {"text_idx": "#000002", "text": "CV-Online (CV.ee) viis la\u0308bi uuringu, kus uuris muuhulgas ka to\u0308o\u0308tajate eelistusi kaugto\u0308o\u0308 korraldamisel. Selgus, et 22% inimestest tahaksid to\u0308o\u0308tada ainult kodukontoris, reaalsuses teeb seda hetkel 13%. To\u0308o\u0308andja kontoris soovib ideaalis to\u0308o\u0308tada 15% vastanutest, reaalsuses aga to\u0308o\u0308tab ettevo\u0303tte kontoris 33% vastajatest. Kaugto\u0308o\u0308 hu\u0308briidlahendus, kus to\u0308o\u0308taja to\u0308o\u0308tab nii kodukontorist kui ka to\u0308o\u0308andja juurest, on eelisvalikuks 44% vastanutest, reaalsuses on selle lahendusega to\u0308o\u0308tamas 11% vastanutest."}, {"text_idx": "#000004", "text": "Kaugto\u0308o\u0308 vo\u0303imaldamine suurendab to\u0308o\u0308tajate to\u0308o\u0308ga rahulolu, sest nii on vo\u0303imalik paremini eraelu ja to\u0308o\u0308elu u\u0308hildada. Seoses Covid-19 pandeemiaga on kodukontorist to\u0308o\u0308tamine veelgi populaarsust kogunud ning sellega on kaasa tulnud ka ettevo\u0303tted, kes varem sellist vo\u0303imalust oma to\u0308o\u0308tajatele ei pakkunud."}, {"text_idx": "#000005", "text": "Siiski on kaugto\u0308o\u0308l ka oma pahupool: inimesed vo\u0303ivad tunda end isoleerituna ja va\u0308heneb suhtlemine kolleegidega nii to\u0308o\u0308alastel kui ka isiklikel teemadel. Lisaks vo\u0303ivad to\u0308o\u0308tajad saada va\u0308hem tagasidet ja tuge to\u0308o\u0308andjalt ning sotsiaalse isoleerituse to\u0303ttu vo\u0303ivad halveneda nii isiklikud kui ka meeskonna sisesed tulemused."}, {"text_idx": "#000008", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]